Henno Sillaste
Henno Sillaste (29. veebruar 1936 Tallinn – 1. jaanuar 2013 Toronto) oli väliseesti arhitekt. Henno Sillaste sündis ohvitseri perekonnas. Ta pages emaga 1944. aastal Saksamaale. 1949. aastast elas Henno Sillaste Kanadas. Ta lõpetas Toronto ülikooli arhitektuuriteaduskonna 1960. aastal bakalaureusekraadiga cum laude. Ta projekteeris palju hooneid Torontos ja Halifaxis. Eestis on tema projekteeritud üks esimesi klaasfassaadiga büroohooneid Tallinnas – Vabaduse väljakul asuv Kawe Plaza.